Það er okkur mikið gleðiefni að tilkynna það að þeir Andri Þór Arnarsson , Birnir Ingason , Georg Guðjónsson , Gunnar Orri Guðmundsson og Jökull Blængsson skrifuðu á dögunum undir samninga við Fjölni . Andri samdi til tveggja ára , enn þeir Birnir , Georg , Gunnar og Jökull sömdu allir til þriggja ára . Andri er á sínu fyrsta ári í meistaraflokki karla , enn hinir eru allir gjaldgengir í 2. flokk félagsins , enn eiga hiklaust eftir að gera atlögu til að spila með meistaraflokki félagsins á komandi árum . Allir eiga þessir strákar það sameiginlegt að vera uppaldir hjá félaginu og hafa vaxið gríðarlega undanfarin ár . Andri Þór Arnarsson er fæddur árið 1994 og er vaxandi markmaður sem var til að mynda valinn besti leikmaður 2. flokks karla síðasliðið sumar . Hann hefur nú síðustu mánuði veitt þeim Þórði Ingasyni , Arnari Frey Ólafssyni og Steinari Erni Gunnarssyni mikla samkeppni og er honum fólgið það verkefni að láta til sín taka á næstu árum . Birnir Ingason er fæddur árið 1996 , hann er teknískur leikmaður sem hefur leyst fremstu stöðurnar á vellinum . Birnir hefur sýnt miklar framfarir að undaförnu . Hann var síðasta sumar á yngsta ári í öðrum flokki karla og var þar að berjast um stöðu í sterki liði 2. flokks sem fór til að mynda alla leið í úrslit Valitor Bikarsins þar sem liðið þurfti því miður að bíða lægri hlut gegn Breiðarbliki . Birnir hefur að undanförnu æft virkilega mikið og hefur að sögn þjálfara 2. flokks Kára Jónassyni og Birni Orra Hermanssyni sýnt ótrúlegar framfarir og var á dögunum tekinn inn á æfingar í u 19 ára landsliði karla . Georg Guðjónsson er fæddur árið 1997 , Georg er sterkur varnarmaður sem hefur spilað sem miðvörður og varnarsinnaður miðjumaður . Georg er mikill leiðtogi og var hluti af sterku liði 3. flokks Fjölnis sem vann sér sæti í A riðli síðasta sumar . Georg hefur verið viðloðandi u 17 ára landsliðið og er gríðarleg fyrirmynd sem æfir og leggur sig mikið fram . Gunnar Orri Guðmundsson er fæddur árið 1997 , Gunnar hefur komið gríðarlega á óvart undanfarin tvö ár . Hann hefur undanfarin ár spilað fremstu stöðurnar á vellinum , enn hefur undanfarið verið notaður sem hægri bakvörður . Gunnar býr yfir gríðarlega miklum hraða og er fjölhæfur leikmaður . Gunnar hefur verið nálægt u 17 ára landsliðinu og er nokkuð ljóst að um spennandi leikmann er ræða . Jökull Blængsson er líkt og Georg og Gunnar fæddur árið 1997 . Hann er einn af þremur markvörðum sem koma til greina í u 17 ára landslið karla sem er í fullum undirbúningi fyrir milliriðil EM sem spilaður verður í Portúgal í lok Mars . Jökull fór einnig nú á dögunum á reynslu til AGF í Danmörku þar sem hann æfði ásamt 3. flokks strákunum Ísaki Atla , Torfa Timoteus og Djordje Panic við bestu aðstæður í rúma viku . Við Fjölnismenn erum virkilega ánægðir með að tilkynna þessar fréttir og vonumst til þess að sjá þessa stráka vaxa og verða afreksmenn í knattspyrnu á næstu árum . Ljóst er að allar dyr eru þeim opnar ef þeir eru tilbúnir að leggja á sig það sem til þarf og eru afrek Arons Jóhannssonar fyrrverandi leikmanns Fjölnis og nú leikmanns AZ Alkmaar og Bandaríska landsliðsins mikil hvatning fyrir þá efnilegu stráka sem eru að koma upp í yngri flokkum félagsins .